Ümberistutamine  Parim  aeg taimede ümberistutamiseks on kevadkuud: märts, aprill, mai. Teine sobiv istutusaeg on august, siis jõuavad taimed enne puhkeperioodi saabumist juurduda.  Taim istutatakse ümber:  · tavaliselt 2-3 aasta tagant, kuid kiirekasvulised ja noored taimed igal aastal;  · kui pott on juurtele kitsaks jäänud (juured tungivad potiaugust välja, taim on potis kerkinud või poti suhtes väga suureks kasvanud);  · kui mullas on kahjurid või haigustekitajad, millest tahetakse vabaneda.